1911. január 11-én született Berlinben. Egyidejűleg gyorsíróként dolgozott egy zsidó ügyvédnek, valamint gépírónőként egy jobboldali nacionalistának is. 1933-ban titkárnői állást szerzett a Harmadik Birodalom egyik rádiójánál, miután belépett a náci pártba. Egyik barátjának ajánlására 1942-ben áthelyezték a Harmadik Birodalom Információs- és Propagandaminisztériumához, ahol Goebbels alatt gyorsíróként dolgozott a háború végéig. Kate Connolly, a "Guardian" újságírója szerint Pomsel feladata volt statisztikák vezetése az elesett katonák számáról és a Vörös Hadsereg katonái által megerőszakolt német nőkről. A berlini csatát követően a szovjetek öt év börtönbüntetésre ítélték.